Aker

Aker (Iker) nomas (egip.: jqr, neteisingi (pasenę) skaitymo variantai - tm, aa-ta), Tentyros nomas (, ) – Senovės Egipto (nuo III tūkst. pr. m. e.), 30 m. pr. m. e.-307 m. ir Romos Egipto provincijos administracinis teritorinis vienetas, priklausęs Aukštutiniam Egiptui ir žymėtas numeriu 6. Jo pavadinimas buvo užrašomas krokodilo simboliu, dėl to jis dar vadinamas Krokodilo nomu.

Sostinė (niwt) buvo Tantarer (dab. Dendera, Ptolemėjų laikų Tendyra). Kitas svarbus miestas vėlyvuoju laikotarpiu buvo Kenepolis. Nomas buvo abipus pagrindinės Nilo upės vagos, ir apėmė dalį dabartinės Kenos muchafazos, ten kur Nilas staigiai pasisuka į vakarus. Pietuose buvo Nedžerui (5), o šiaurėje - Bat (7) nomai.

Istorija 
Nomas minimas nuo Senosios karalystės. Jo ilgis siekė 4 iteru (apie 42 km), o plotas - apie 5 cha-ta (apie 14 ha). Nuo pat įkūrimo administracinis centras buvo Dendera, kuriame garbinama vaisingumo deivė Hator. Kiti garbinti dievai buvo Izidė, Horas ir kt.

Nomas panaikintas 307 m., įdiegiant Egipte ir visoje Romos imperijoje administracinių vienetų pagi sistemą. 

Egipto nomai